## El Consell acorda la tramitació del contracte per al subministrament de vacunes infantils i de persones adultes

*** Es tracta del segon contracte basat en l’acord marc del Ministeri de Sanitat per a l’adquisició de vacunes incloses en els programes de vacunació
* El valor estimat del contracte supera els 21 milions d’euros i la duració és de 12 mesos, amb possibilitat de prorrogar pel mateix període**

El Consell ha acordat autoritzar la subscripció del segon contracte, basat en l’acord marc del Ministeri de Sanitat, per a l’adquisició de vacunes infantils, incloses en el calendari de vacunació, i de persones adultes per als centres de l’àmbit de la sanitat pública valenciana.

A fi de donar resposta a les necessitats de vacunes incloses en els programes de vacunació i la seua administració als centres sanitaris, la Comunitat Valenciana es va adherir en 2021 a l’acord marc estatal subscrit pel Ministeri de Sanitat per a fixar les condicions de l’adquisició de vacunes de calendari i altres, per a determinats òrgans de contractació de l’Administració General de l’Estat, les ciutats de Ceuta i Melilla i diverses comunitats autònomes.

Amb este acord, el Consell autoritza l’òrgan de contractació de la Conselleria de Sanitat per a subscriure el segon contracte basat en este acord marc estatal.

Este contracte té per objecte la selecció d’empreses que subministraran les dosis necessàries de vacunes per a realitzar una adequada i eficaç gestió dels programes de vacunació infantil, d’adults i de grups de risc de la Comunitat Valenciana. El valor estimat del contracte ascendix a més de 21 milions d’euros i la duració és de 12 mesos, amb possibilitat de pròrroga de dotze mesos més.

Entre les vacunes incloses en el calendari de vacunació infantil estan l’hexavalent (contra hepatitis B, tètanus, diftèria, tos ferina, pòlio i *Haemophillus*); la triple vírica (contra pallola, rubèola i galteres); la vacuna contra la varicel·la, o contra l’hepatitis A.

Per la seua banda, la vacunació en adults preveu, entre altres, l’administració de vacunes com ara la de l’hepatitis A, l’hepatitis B, el tètanus i la diftèria.

Fecha: 29/04/2024